कतार में लगे, बिगड़ी व्यवस्था, जमा नहीं हुए फॉर्म
परीक्षा फॉर्म जमा करवाने शनिवार को डूंगर कॉलेज पहुंचे कई अभ्यर्थियों के आवेदन जमा नहीं हो सके। भीड़ अधिक होने के कारण व्यवस्था बिगड़ गई। जिससे अभ्यर्थियों को परेशान होना पड़ा। पर्याप्त सुरक्षा बल मौके पर नहीं होने छात्राओं को भी दुविधा का सामना करना पड़ा।
हालात यह रहे कि घंटों कतार में लगने के बाद भी कई अभ्यर्थियों को बिना फॉर्म जमा करवाए ही घर को लौटना पड़ा। उधर, बिगड़ी व्यवस्था के विरोध में डूंगर महाविद्यालय छात्रसंघ अध्यक्ष ज्योति चौधरी के नेतृत्व में छात्र-छात्राओं ने कॉलेज का मुख्यद्वार बंद कर विरोध प्रदर्शन किया। छात्रसंघ अध्यक्ष ज्योति चौधरी ने कहा, छात्राओं के लिए अलग लाइन की व्यवस्था होनी चाहिए। कॉलेज में परीक्षा फॉर्म जमा करवाने का काम चल रहा है बावजूद इसके सुरक्षा के पुख्ता प्रबंध नहीं है। जिससे छात्राओं को परेशानी उठानी पड़ रही है। प्रदर्शनकारियों ने कहा, समय रहते कॉलेज प्रशासन ने व्यवस्था में सुधार नहीं किया तो आंदोलन किया जाएगा। दरअसल, 23 से 25 दिसंबर तक कॉलेज में अवकाश होने के कारण शनिवार को परीक्षा फॉर्म जमा करवाने वाले अभ्यर्थियों की भीड़ अधिक रही। जिसके चलते कई अभ्यर्थियों के आवेदन जमा नहीं हो सके। बिगड़ी व्यवस्था से नाराज स्टूडेंट्स को विरोध-प्रदर्शन कर अपनी बात कॉलेज प्रशासन तक पहुंचाने को मजबूर होना पड़ा।
डूंगर कॉलेज में परीक्षा अावेदन फार्म जमा करवाने के लिए लगी कतारे।
^जिन अभ्यर्थियों ने ई-मित्रा से परीक्षा शुल्क का चालान कटवा लिया है उनके परीक्षा फॉर्म जमा किए जाएंगे। शनिवार को फॉर्म जमा करवाने से वंचित रहे अभ्यर्थी सोमवार और मंगलवार को कॉलेज पहुंच कर फॉर्म जमा करवा सकेंगे। -डॉ. बेला भनोत, प्राचार्य, डूंगर कॉलेज
hin_Deva hin_Deva hin_Deva hin_Deva hin_Deva